A apărut noaptea trecută, adormisem în fotoliu după ce m-am uitat la telenovelă, aia cu sultanul și veverița, m-am trezit să beau apă, televizorul mergea tot pe serial și mi s-a părut ciudat, era patru și jumătate, deci îl dădeau de peste opt ore și încă nu se terminase, ba chiar o luase de la început, cadîna se dădea iar jos de pe cămilă, m-am uitat din obișnuință la tablou și-am avut senzația că-i ceva fosforescent exact pe locul unde s-au evaporat copacii și-a apărut chipul, da’ m-a luat somnul.